**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTO „TIKRA – Tyrinėk Ir Keliauk! Rask! Atkask! “ ĮGYVENDINIMUI**

2018 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 metų Europos Sąjungos fondų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-K-808 „Prioritetinių turizmo plėtros regionų e. rinkodara“ projektų finansavimo sąlygų aprašo Nr. 1, patvirtinto Lietuvos Respublikos ūkio ministro 2015 m. gruodžio 11 d. įsakymu Nr. 4-789 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-K-808 „Prioritetinių turizmo plėtros regionų e. rinkodara“ projektų finansavimo sąlygų aprašo Nr. 1 patvirtinimo“, 37, 49.2 punktais, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.1.2 uždavinio „Turizmo plėtrai reikalingų sąlygų sudarymas“ 2.1.2.2 priemone „Molėtų rajono turizmo rinkodaros įgyvendinimas“ ir Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų projekto „Tikra – tyrinėk ir keliauk! Rask! Atkask! “ paraišką ir organizuotų jo įgyvendinimą pagal 2014-2020 metų Europos Sąjungos fondų investicijų veiksmų programos priemonės Nr. 05.4.1-LVPA-K-808 „Prioritetinių turizmo plėtros regionų e. rinkodara“ kvietimą Nr.2.
2. Įsipareigoti padengti ne mažiau kaip 15 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.
3. Pritarti, kad 1 punkte nurodytas projektas būtų įgyvendinamas kartu su partneriu – VšĮ Molėtų turizmo ir verslo informacijos centru.
4. Pritarti, kad būtų pasirašyta jungtinės veiklos (partnerystės) sutartis su VšĮ Molėtų turizmo ir verslo informacijos centru.
5. Įpareigoti Molėtų rajono savivaldybės administracijos direktorių, jo nesant administracijos direktoriaus pavaduotoją, pasirašyti jungtinės veiklos (partnerystės) sutartį su partneriu.
6. Pavesti Molėtų rajono savivaldybės administracijos direktoriui organizuoti 1 punkte nurodyto projekto rengimą bei įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras